पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र में संक्रमण से जूझ रहे मरीजों के लिए ऑक्सीजन की आपूर्ति एवं उसके परिवहन पर इन दिनों प्रशासन की पुरी नजर है। विभिन्न ऑक्सीजन प्लांटों से बिहार के अस्पतालों के लिए चले ऑक्सीजन टैंकरों व ऑक्सीजन सिलेंडर लदे ट्रकों को अस्पतालों तक पहुंचाने के लिए पुलिस- प्रशासन पूरी मुस्तैदी से जुटा हुआ है। सोमवार की रात झारखंड के बोकारो से अखिल भारतीय आयुर्विज्ञान संस्थान, पटना के लिए चले ऑक्सीजन टैंकर को रजौली की घाटी में वाहनों के लगने वाले जाम से निकाल कर रजौली एसडीओ चंद्रशेखर आजाद व एसडीपीओ संजय कुमार पांडेय द्वारा चितरकोली चेक पोस्ट से एस्कॉर्ट कर उसे रजौली थाना क्षेत्र से सुरक्षित पटना के लिए भेजवाया।
एसडीओ चंद्रशेखर आजाद ने बताया कि संक्रमण के कारण ऑक्सीजन की कमी से जूझ रहे मरीजों की जिंदगी बचाना सरकार की पहली प्राथमिकता है। ऐसे में झारखंड, पश्चिम बंगाल आदि ऑक्सीजन प्लांटों से बिहार के अस्पतालों में भेजे जाने वाले टैंकर कहीं जाम में न फंस जाएं, इसी को ध्यान में रखते हुए संबंधित सूचनाएं प्राप्त होने पर अनुमंडल प्रशासन अपने कर्तव्यों का निर्वहन कर वाहनों को जाम से निकाल कर उन्हें गंतव्यों तक पहुंचाने के लिए तत्परता से काम कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn